Tadbirkor Vladimir Kim 4,6 mlrd dollar boylik bilan 622-o‘rinda joylashdi. Yetti nafar qozog‘istonlik «Forbes» jurnalining eng boy odamlar ro‘yxatidan joy oldi, deb yozadi nur.kz. Qayd etilishicha, tadbirkor Vladimir Kim 622-o‘rinda joylashdi. Uning boyligi miqdori 4,6 mlrd dollar deb baholanmoqda. Tadbirkor Bulat Utemuratov reytingning 891-pog‘onasini egalladi. Uning boyligi 3,4 mlrd dollarga teng. Kaspi.kz hammuassisi Vyacheslav Kim 3,3 mlrd dollar boylik bilan 925-o‘rindan joy oldi. Uning hamkori Mixail Lomtadze esa 956-pog‘onani band etdi. Lomtadzening boyligi 3,2 mlrd dollarni tashkil etadi. Timur va Dinara Kulibayevalar 1111-o‘rinda bo‘lib, har birining boyligi 2,8 mlrd dollardan deb baholangan. Freedom Holding Corp egasi Timur Turlov reytingda 1517-o‘rinni egalladi. Uning boyligi 2,2 mlrd dollarga teng. Avvalroq eng ko‘p milliarder yashaydigan shahar nomi ma’lum qilingandi.